Ego Guido, Petrepertuse dominus, notum facio omnibus presentes litteras inspecturis quod laudavi molendinos et batatorium cum apendiciis suis qui fuerunt Gaufridi Focher, militis, qui de feodo meo sunt, in perpetuum, fratribus milicie Templi domus Salice. Ut autem hoc firmum et stabile permaneat, presentes litteras, in presencia mea, sigillo venerabilis amici mei abbatis Chorensis feci sigillari, quia sigillum non habebam. Actum est hoc anno incarnati Verbi Mº CCº nono-decimo.